Marte intră în Pești din 23 martie 2024. Zodiile acționează pe baza instinctului și trebuie să-și asculte intuiția
Marte, planeta acțiunii, traversează zodia Pești între 23 martie și 1 mai 2024. Marte este planeta libertății, independenței, curajului și determinării. De asemenea, este asociată cu conflictul, voința, entuziasmul, tensiunile, ostilitatea și riscurile.
Marte nu intră în armonie cu energia Peștilor, pentru că energiile sunt diferite. Așadar, cu Marte în tranzit prin Pești, mai degrabă acțiunea se bazează pe intuiție. Putem simți confuzie, dezamăgire și se poate un disconfort la nivel emoțional.
Cu Marte în Pești acțiunea și energia sunt redirecționate spre interior și activează subconștientul, frământările interioare, lucrurile subtile, ascunse, secretele. Totodată, se va observa tendința către compasiune, empatie și suntem motivați să îi sprijinim și ajutăm pe ceilalți.
Recomandare! Citiți horoscopul pentru zodia natală, cât și pentru semnul din ascendent!
Domeniile activate de Marte în tranzit prin zodia Pești, pentru fiecare zodie:
Berbec
Pentru nativii Berbec, Marte în tranzit prin zodia Pești vine să răscolească amintirile, subconștientul, frămâtările interioare. Până pe 1 mai urmează o perioadă de introspecție și analiză. Posibil nativii Berbec vor fi deschiși să lucreze cu ei, să se reechilibreze pentru a face mai ușor față problemelor.
Taur
Pentru nativii Taur, Marte în tranzit prin zodia Pești aduce implicare în viața socială, în relațiile cu prietenii și acțiune în proiectele profesionale. Taurii vor căuta să se asocieze cu persoane cu care au aceleași idealuri. În proiectele profesionale se poate observa că de cele mai multe ori nativii vor face un compromis.
Gemeni
Pentru nativii Gemeni, Marte în tranzit prin zodia Pești aduce acțiune în planul profesional, al imaginii și statutului. Relațiile cu străinătatea se intensifică și Gemenii se pot implica în tot felul de proiecte, care să-i ajute să obțină o funcție, să-și urmeze niște obiective profesionale. Dacă primesc vreo ofertă nouă de job, Gemenii sunt sfătuiți să analizeze bine înainte, să nu fie încurcate lucrurile.
Rac
Pentru nativii Rac, Marte în tranzit prin zodia Pești vine să activeze sectorul studiilor, pregătirii profesionale, străinătății, călătoriilor și filosofiei de viață și urmează o perioadă în care este recomandat să fie atenți în ce proiecte se implică, să nu ia decizii pripite și să analizeze propunerile.
Leu
Pentru nativii Leu, Marte în tranzit prin zodia Pești aduce implicare și impuls pentru rezolvarea unor chestiuni financiare, care privesc banii la comun cu partenerul, datoriilor, dar și intimitatea. Leii vor acționa după instinct atunci când vor lua decizii legate de bani sau de relații, pentru că lucrurile logice nu funcționează prea bine cu Marte în Pești.
Fecioară
Pentru nativii Fecioară, Marte în tranzit prin zodia Pești activează sectorul relațiilor, căsătoriei și parteneriatelor/asocierilor profesionale. În toate deciziile pe care le iau Fecioarele vor trebui să țină cont de intuiție să nu dea greș. Mai mult de atât, sunt de evitat conflictele și nativii sunt sfătuiți să folosească constructiv energia lui Marte, să-și ofere ajutorul, să se ocupe de nevoile partenerului.
Balanță
Pentru nativii Balanță, Marte în tranzit prin zodia Pești vine să activeze casa muncii și sănătății. Planeta acțiunii va pune lucrurile în mișcare la locul de muncă, dar poate aduce și multă confuzie sau conflicte cu colegii, dezamăgiri, așa că, recomandarea astrelor este ca nativii să aibă grijă cum abordează anumite situații.
Scorpion
Pentru nativii Scorpion, Marte în tranzit prin zodia Pești în casa iubirii, romantismului și creativității aduce multă pasiune în sectorul sentimental. Urmează o perioadă favorabilă poveștilor de iubire, însă este recomandată puțină atenție înainte de a intra într-o relație.
Săgetător
Pentru nativii Săgetător, Marte în tranzit prin zodia Pești aduce preocupări pentru viața de familie și spațiul de locuit până pe 1 mai. Urmează o perioadă în care nativii Săgetător vor investi mai mult în casă și-n petrecerea timpului cu familia.
Capricorn
Pentru nativii Capricorn, Marte în tranzit prin zodia Pești dinamizează sectorul învățării, comunicării, exprimării opiniilor și interacționării cu ceilalți. Nativii iau inițiative, comunică mai mult și au o capacitate mai mare de acumulare a cunoștințelor. Atenție însă că pot deveni mai agresivi în comunicare și pot intra mai des în conflicte!
Vărsător
Pentru nativii Vărsător, Marte în tranzit prin zodia Pești activează casa banilor, iar nativii vor fi interesați de mărirea veniturilor, să poarte negocieri, să încheie contracte. Există și riscul ca nativii Vărsător să cheltuie mai mult.
Pești
Pentru nativii Pești, Marte în tranzit prin zodia Pești le aduce multă energie, curaj și determinare să demareze proiecte personale sau profesionale. De asemenea, s-ar putea ca nativii să fie extrem de sensibili și recomandarea astrelor este să se bazeze mai mult pe intuiție atunci când trebuie să ia o decizie.